Темеље храма у Церовици освештао је митрополит дабробосански Георгије Николајевић 30. маја 1891. године, на Спасовдан. Исти митрополит освештао је храм на Петровдан 1892. године. Првобитни звоник замијењен је новим 1978. године. Током Другог свјетског рата причињена је мања материјална штета на храму. Током грађанског рата у Босни и Херцеговини (1992—1995) Армија Републике Босне и Херцеговине и Хрватско вијеће одбране удруженим снагама напале су село 11. априла 1995. године. Тада је храм погођен са неколико тенковских граната.